สวัสดีครับ ในบทนี้ผมจะพูดถึงเรื่อง กิจกรรมที่น่าทำในช่วงเวลาที่อากาศร้อน ๆ นะครับ ผมว่าคนส่วนใหญ่เนี่ยอยากอยู่แต่ในบ้าน ก็คือไม่อยากออกไปไหนอะ ใครจะอยากออกไปตากแดดใช่ปะ แดดข้างนอกร้อนจะตาย ขนาดผมจะไปกินข้าวเที่ยงอะ ผมยังคิดหนักเลย มันร้อนอะ ไม่อยากเดินตากแดด ผิวไหม้นะครับ คนไทยส่วนใหญ่ก็ไม่อยากออกไปไหนหรอก อยู่แต่ในบ้าน ผมว่านอนอยู่ที่บ้าน เปิดแอร์ นั่งฟังเพลง มันยังจะสบายกว่าอีก แต่ถ้าเกิดว่าเรามัวแต่อยู่แต่ในบ้าน มันก็น่าเบื่อใช่ปะ เราน่าจะออกไปหาอะไรทำกัน แต่ว่าถ้าเราไปคนเดียวเนี่ย มันก็ไม่รู้จะทำอะไรอะ ก็ต้องชวนเพื่อนออกไปข้างนอก ผมแนะนำเลยนะครับ โทรศัพท์ไปหาเพื่อน แล้วก็ชวนกันไปเที่ยวอะ ดีที่สุดละ อาจจะไปเอ่อ..ไปห้างอย่างเงี้ย ที่ห้างเขาก็เปิดแอร์ใช่ปะ เราก็ไปเดินห้างกัน ไปเดินตากแอร์ ไปดูนู่นดูนี่ แบบ..เขาเรียกว่าอะไรอะ ไปดูของอะ ไม่ได้ไปซื้อนะ แค่ไปเดินเล่นเฉย ๆ อะ อาจจะ ..อาจจะ.. ไป เอ่อ..ไปกินข้าว อาจจะไปดูกางเกง ดูเสื้อผ้า อาจจะไปเล่นเกมที่ห้างก็ได้นะครับ หรือไม่ก็ไปร้องเพลงคาราโอเกะกัน เอ้อ ..ไปร้องเพลง ฟังเพลงกัน สนุกสนานนะครับ ถ้าเรามีเวลามาก ๆ เนี่ย อาจจะไปดูหนังต่อเลยก็ได้นะครับ ดูหนังสักสองชั่วโมงแล้วก็ไปหาของหวานกินกัน กินพวกน้ำแข็งใส น้ำปั่น ไอติม ไม่ต้องแพงก็ได้นะครับ จะได้กินได้หลาย ๆ อย่าง ถ้ากินแพงเนี่ย มันกินได้แค่อย่างเดียวแล้วก็ตังค์หมด นอกจากเดินห้างแล้วเนี่ย เราก็อาจจะชวนเพื่อนออกไปว่ายน้ำก็ได้นะครับ ผมว่าว่ายน้ำก็น่าสนใจนะ มันเป็นกีฬาที่เหมาะสำหรับหน้าร้อนเลยอะ ถ้าใครที่มีชุดอยู่แล้วก็เตรียมชุดไปนะครับ เตรียมแว่นตา เตรียมกางเกง เตรียมอุปกรณ์เสริม เช่นลูกบอลยาง เอาไว้เล่นวอลเลย์บอลกันในน้ำ แต่ถ้าใครยังไม่มี ก็ไปหาซื้อที่ห้างก่อนก็ได้นะครับ ไปซื้อชุดใหม่ ๆ แว่นตาใหม่ ๆ สวย ๆ พอเรามีชุดว่ายน้ำพร้อมแล้ว เราก็ไปที่สระเลยนะครับ อย่าลืมเตรียมเงินค่าสระว่ายน้ำด้วยนะครับ มันต้องเสียค่าเข้าสระ อาจจะสัก สี่สิบบาท ห้าสิบบาท หกสิบบาท อันนี้ก็แล้วแต่สระว่ายน้ำนะครับ พอเราไปถึงเราก็เปลี่ยนเสื้อผ้า แล้วก็โดดลงน้ำเลยนะครับ อาจจะวอร์มร่างกายสัก สิบ ยี่สิบนาทีก่อน แล้วค่อยเริ่มว่ายน้ำนะครับ เราก็ไม่ต้องว่ายจริงจังอะไรมากหรอก ก็ว่ายเล่น ๆ กับเพื่อน ๆ นะครับ แล้วก็เอาพวกอุปกรณ์เสริมอะ ลูกบงลูกบอล เอามาเล่นวอลเลย์บอลกันในน้ำนะครับ หรือไม่ก็แข่งกันว่ายน้ำ แข่งกันดำน้ำ หรือไม่ก็เก็บเหรียญอะ เคยเล่นปะ เอาเหรียญโยนลงไปในน้ำแล้วก็แข่งกันไปเก็บเหรียญว่าใครจะได้เหรียญก่อน เราอาจจะอยู่ที่สระน้ำสัก สองชั่วโมง สามชั่วโมงนะครับแล้วค่อยขึ้น พอเราว่ายน้ำกันเสร็จ เราก็จะหิวใช่ปะ ก็พากันไปกินอาหารอร่อย ๆกัน อาจจะกินพวก หมูกระทะอย่างเงี้ย กินพวกเนื้อย่างเสริมพลังงานนะครับ นอกจากนี้เราอาจจะชวนเพื่อนไปเที่ยวแถว ๆ ทะเลสาบก็ได้นะครับ หรือไม่ก็ไปน้ำตกกัน ที่นั่นก็อากาศดีนะ ไปเที่ยวน้ำตกเงี้ย ซื้อของกินไปกินกันที่นั่น อาจจะเอาหมูปิ้ง เนื้อย่าง หรือไม่ก็เอาของวัตถุดิบเนี่ย ไปย่างกินที่นั่นเลยก็ได้นะครับ ผมว่ามันก็น่าสนใจนะ ไปเที่ยวบรรยากาศธรรมชาติเย็น ๆ ในช่วงหน้าร้อนเนี่ย มันก็โอเคนะ สมัยผมเรียนผมก็เคยไปนะครับ ไปทะเลสาบในเชียงใหม่เนี่ยแหละ ก็ไปกิน เอ่อ ..ไปกินข้าวกับเพื่อนอะ กินพวกต้มยำ พวก เอ่อ..แกงส้มอย่างเงี้ย อยู่บริเวณริมทะเลสาบ พอกินอิ่ม ๆ เราก็ไปเล่นน้ำกัน ก็สนุกสนานไปอีกแบบนะครับ แต่ว่าหลัก ๆ เลยก็คือ ถ้าเราอยากจะออกไปไหน ให้แบบสนุก ๆ เนี่ย เราต้องไปกับเพื่อนนะครับ ชวนเพื่อนหลาย ๆ คนไป ถ้าเราไปคนเดียวเนี่ย มันน่าเบื่อ ไม่รู้จะทำอะไรไง